Isus kao tješitelj s riječima mira dolazi učenicima koji su ispunjeni sumnjom. Njihov se svijet okrenuo naglavačke. Bili su prestrašeni kad su se susreli sa živom prisutnošću onoga za kojeg su držali da je mrtav. Gospodine, želiš da napustimo sigurnost doma i susretnemo Te u drugim ljudima što ih svakodnevno susrećemo. Daj da s Tobom u molitvi čekamo snagu Duha Svetoga. Daj da hrabro idemo naprijed oboružani tim darom i svjedočimo vjeru riječima i djelima.